NE!

NE! on avangardismi ja underground-kultuuri viljelev grupp Tartus, kus on osalenud mitmeid tuntud inimesi.

 Ajalugu 
Aastal 1995 alustati eelkõige bändina tegevust põrandaaluses amatöörfilmiklubis Tartu Film. Ühendusele panid aluse varem Doktor Mardusena sooloprojekte teinud ja autsaiderliku süntpopi palaga "Võitle" R2 saates Eesti edekabel ka kuldmedali saavutanud Mardus K (Margus Kiis) ja Martini (Tarmo Vahtra), hiljem – 1996. aastal – lisandusid Anneli Kaarna ja Erkki Hüva, 1997. aastal Lauri Sommer. Grupiga tegid samal ajal sporaadilist koostööd Berk Vaher, Kiwa, Connor (Tõnis Aaliste), Aldar Talviste, Juka Käärman, Mehis Heinsaar jt. 

Muusikaliselt improvisatsiooniline ja väga eklektiline, kus suur osatähtsus puhtal spontaansusel, juhusel ja huumoril. 1998 tegi ansambel oma esimese kontsert-ülesastumise Tartu Tudengibändide festivalil (koosseisus Margus Kiis & Berk Vaher – vokaal, Erkki Hüva – bass, Sommer – trummid, klaver), kus võideti kõige erilisema bändi tiitel. Proove tehti Eesti Rahva Muuseumi territooriumil Raadil, kus mitu bändiliiget töötasid öövalvuritena. 1999. aastal hakati tegema struktureeritumat post-punkist mõjutatud muusikat, esineti peamiselt pungiüritustel (Jaanipunk Vasalemmas – koosseisus Kiis – vokaal, trummid, klahvid, Anneli Kaarna – kitarr, klahvpillid; Martini – bass, kitarr; Tankistide Päev Jõgeval, kus trummidel Sommer) ning anti välja kaks plaati "Bullshience Fixion" – 1997. aasta salvestises koos Berk Vaheri vokaaliga ja "Covers Yesterday" (tosin biitlite "Yesterday" tekstiga lugu, külalisena laulmas näitleja Elgitha Zeno). 

Kontsertide andmis jätkati ka 2000. aastal, siis lahkusid bändist Sommer ja Kaarna. MKiis ja Martini jätkasid elektroonilisema ja abstraktsema saundiga (projekt "Maailma lihtsaim muusika" aastal 2002, kus kasutati südamelöökide salvestisi, primitiivseid pille jms), NE!-ga tegid koostööd Mati Karu, Hindrek Kaasik jt. 2002 naasid Lauri Sommer ja Erkki Hüva ning esineti üritusel "Lennoni sünnipäev" Tartu laululava kohvikus, kus esitati kakskeelne (korraga eesti ja inglise keeles) versioon The Beatles'i loost "In My Life" ning tõenäoliselt ainulaadne live variant "Revolution Nr 9"-st. 

2005 kogunes NE! uuesti koosseisus MKiis, Martini, Mauri Sommer pluss Liis Keerberg ning lindistati kümmekond avangardfolgi võtmes lugu, millest tuntuim on "Mis peab me rahvast saama" (mida on mängitud ka raadios).

 Liikmetest 
 Margus Kiis – alates 1998. aastast juhtinud MTÜ Klubi Tart Film, 1999. aastat tuntud kui kultuurikriitik, 2004–2007 oli ta Y-galerii galerist ja kureeris kunstinäitusi. 2007–2016 oli ta Tartu Lastekunstikooli õpetaja. Aastal 2002 ansamblite Radio de Libertad ja Guruhark trummar. Filminud rokk-kontserte ja festivale (näiteks Plink Plonk 2005, 2006), sporaadiliselt teostanud dokumentaalfilme ("Tartu menininnkai Kaune" 2006). 

 Martini – kunstnik ja kujundaja. Teinud ansamblis Muutuvkoosseis eksperimentaalset elektronmuusikat. Mänginud veel ansamblites Budapest (1996–1999), Hark (1998–1999), Guruhark (1999–2002), Acid Punk, Radio de Libertad (2001–2004), Parmupilliorkester (2001), Trikotaazh (2001–2004), duos Eestlased (alates 2001), Juhan Liivi tänava Uueaja Punkbänd jne. Alates 2004 teinud mitmeid omapäraseid nn. impressionistlikke filme ("Koer, jalgratas, jalgrattur", "Kultus", "Vannitoa uks" jt")

 Anneli Kaarna – tekstiilikunstnik ja perekonnaema. NE! on sämplimmaterjalina kasutanud tütre Tuule-Mari beebihelisid.

 Lauri Sommer – tegutseb kirjutaja ja muusikuna. 1990. aastate algusest peale mänginud mitmetes bändides nagu Lilleaken, Pööloy Gläänz, Tuljak, Drunken Pilgrims, Parmupilliorkester, Liinatśuraq, Ytsiotsõ) jt. Alates 2002 nime Kago all ja viljeleb (sageli koos Liis Keerbergiga) elektrooniliste lisanditega holla-laolu.

 Liis Liska Keerberg – keskkonnaaktivist ja jurist, viljeleb ka omapärast muusikat nime all Iduvigik

 Erkki Hüva – avaliku elu tegelane, aktsionist, vabaõhu-judokas, ilukõneleja, näitleja ("Võimlev Jänes & Asjad" 1996, "2RI" 1997, "Lindiskandaali puhul" 2000, "Alma mater power Tartuensis" 2004) ja trubaduur. 2005 ilmus plaadifirma Õunaviks alt debüütalbum "Varjust rambini"vt: Erkki Hyva, Jaan Jürgen Klaus on temast teinud portreefilmi "Sinitäheke" ja humoreski "Erkki Hyva läheb tallinna". Ta on oma kodulinna Tartut huvilistele tutvustanud ka loeng-jooksu vormis.

 Välislingid 
 NE! Eesti Ansamblite Andmebaasis
 koduleht
 NE! No 9 (Piitlite kover, konsa, 2002)
 NE! "Mis peab me rahvast saama" (Rein Veidemanni ainetel, 2005)

Kategooria:Eesti ansamblid